b'\n_START_ARTICLE_\nSvetla modra spremenljivka\n_START_PARAGRAPH_\nSvetla modra spremenljivka (kratica SMS, angle\xc5\xa1ko Luminous Blue Variable (LBV)) ali spremenljivka vrste S Zlate ribe (SDOR) ozna\xc4\x8duje razred spremenljivih zvezd, ki imajo maso od 60 do 150 Son\xc4\x8devih in imajo poleg tega spremenljivi izsev._NEWLINE_Te zvezde imajo med zvezdami najve\xc4\x8dje mase. Lahko dose\xc5\xbeejo zgornjo mejo za mase zvezd (Humphreys-Davidsonova meja), in kratek \xc4\x8das sevajo z izsevom, ki lahko dose\xc5\xbee mo\xc4\x8d tudi 10 milijonov izsevov Sonca. Zaradi njihove visoke efektivne temperature povr\xc5\xa1ja imajo modrikast videz. Po navadi jih obdaja plinski oblak. Izvr\xc5\xbeejo velike koli\xc4\x8dine svoje ovojnice in neredno pulzirajo. SMS se lahko spremenijo v spremenljivke vrste Wolf-Rayetovih zvezd in kon\xc4\x8dajo v izbruhu supernove, ali v dosedaj domnevni eksploziji hipernove.'